कञ्चनरूप नगरपालिका
कञ्चनरूप नेपालको मधेश प्रदेश अन्तर्गत  सप्तरी जिल्लामा रहेको एक नगरपालिका हो । नेपाल सरकारले वि. सं. २०७१ वैशाख २५ गते ७२ वटा नयाँ नगरपालिका थप गर्दा कञ्चनरूपलाई पनि नगरपालिका घोषित गरेको हो । कञ्चनरूपलाई नगरपालिका घोषित गर्दा सप्तरीका बरमझीया, बदगामा, ठेलिया, जगतपुर, कञ्चनपुर, पिप्रापूर्व, रुपनगर, धरमपुर र घोघनपुर गाविसलाई समेटेको छ ।

नेपालमा वि.सं. २०७३ मा ७५३ स्थानीय तह लागू गर्दा कञ्चनरूप नगरपालिकालाई यथावतै राखेर यसमा  वैरवा र बकधुवा गाउँ विकास समितिहरूलाई समेटेको  हो । यस नगरपालिकालाई १२ वडामा विभाजन गरिएको छ । यस नगरपालिकाको कूल जनसङ्ख्या ३५,२३८ रहेको छ । यसको क्षेत्रफल ११७.३५ वर्गकिलोमिटर रहेको छ । यस नगरपालिकाको केन्द्र साविकको कञ्चनरूप नगरपालिकाको कार्यालयमा राखिएको छ ।

जनसङ्ख्या
नेपालको सन् २०११ को जनगणना अनुसार कञ्चनरूप नगरपालिकाको जनसङ्ख्या ३५,२३८ रहेको छ।

सन्दर्भ सामग्री

यी पनि हेर्नुहोस्

नेपालका नगरपालिकाहरू
सप्तरी जिल्लाका ठाउँहरू
२०७१ वैशाख २५ मा घोषित नगरपालिकाहरू
सप्तरी जिल्लाका नगरपालिकाहरू